Covid-19-statistieke: Meer as 2 000 nuwe gevalle(Foto: Virginia Mayo/AP) Suid-Afrika het nou meer as 708 000 bevestigde Covid-19-gevalle met 2 055 nuwe gevalle wat aangemeld is. Dr. Zweli Mkhize, minister van gesondheid, het Woensdagaand bevestig dat 708 359 bevestigde Covid-19-gevalle al in die land aangemeld is. Die sterftesyfer weens Covid-19 staan nou op 18 741 nadat nog 85 sterftes aangemeld is. “Van die 85 sterftes aangemeld, het agt in die afgelope 48 uur plaasgevind.” Tot dusver het 641 706 mense reeds van die virus herstel. Dit is ŉ herstelkoers van 90%. Suid-Afrika het tot dusver 4 607 883 toetse vir Covid-19 gedoen, 26 537 sedert die vorige verslag. Mkhize het Woensdag sy kommer uitgespreek oor ’n toename in nuwe Covid-19-gevalle oor die afgelope paar weke. Provinsiale statistieke: Sterftes en mense wat herstel het: